03/03/2021 | Administración LocalMunicipal
Cambre
Aprobación inicial das bases da convocatoria de bonotaxi para persoas con diversidade funcional e mobilidade reducida, e convocatoria para o exercicio 2021

O Pleno municipal, en sesión ordinaria de data 25 de febreiro de 2021, acordou aprobar inicialmente as bases da convocatoria de axudas económicas de bonotaxi para persoas con diversidade funcional reducida e convocatoria para o exercicio 2021. Estas axudas económicas contan cun crédito orzamentario de 15.000 euros e un importe máximo a percibir a través dos bonos por persoa beneficiaria de 700 euros para este exercicio. O prazo de presentación de solicitudes será do 20 de abril ao 7 de maio de 2021, ambos inclusive. Ábrese un prazo de información pública e audiencia aos interesados de trinta días hábiles, a partir do día seguinte á publicación deste anuncio, co fin de que poidan presentarse as reclamacións e suxestións que se estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presenten reclamacións ou suxestións ás bases que de seguido se relacionan, entenderanse definitivamente aprobadas e publicarase o correspondente anuncio no Boletín Oficial da Provincia, de conformidade co establecido no art.70.2 da Lei 7/1985, do 2 de abril, reguladora das bases de réxime local. As presentes bases teñen por obxecto establecer o procedemento para a concesión de axudas económicas individuais para proporcionar un medio alternativo de transporte adaptado a aquelas persoas con diversidade funcional, gravemente afectadas na súa mobilidade, e que teñan dificultades para utilizar o transporte público colectivo, e así poder mellorar o pleno desenvolvemento dunha vida social autónoma. O Concello de Cambre ven concedendo estas axudas económicas con anterioridade á entrada en vigor da Lei 27/2013, do 27 de decembro, de racionalización e sustentabilidade da Administración local, polo que, en aplicación do establecido no artigo 3.3 da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro respecto de que non se entenderá como exercicio de novas competencias a continuidade na prestación dos servizos xa establecidos, considera necesario continuar coa concesión de subvencións para a utilización de taxis adaptados para persoas con diversidade funcional, gravemente afectadas na súa mobilidade, polo que aproban as presentes bases que regulan o sistema de adxudicación dos bonotaxis. O Pleno da Corporación en sesión ordinaria do 19 de decembro de 2019, con carácter supletorio da correspondente ao día 26 de decembro, aprobou o Plan Estratéxico de Subvencións 2020 - 2023. En sesión extraordinaria de data 22 de decembro de 2020, o Pleno da corporación aprobou a modificación do Plan Estratéxico para o exercicio 2021. Dentro deste Plan Estratéxico adoptouse con respecto ao plan de actuación das axudas económicas de bono taxi para persoas con diversidade funcional e mobilidade reducida, o compromiso de elaboración das correspondentes bases de convocatoria, polo que as presentes bases terán vixencia durante o periodo de duración do Plan Estratéxico de Subvencións 2020 - 2023. A presente disposición ten por obxecto aprobar as bases reguladoras do bono taxi destinado a proporcionar un medio alternativo de transporte adaptado a aquelas persoas con diversidade funcional, gravemente afectadas na súa mobilidade, e que teñan dificultades para utilizar o transporte público colectivo. Concrétase na concesión dunha axuda económica individual, en forma de bonos, que permita ás persoas beneficiarias a utilización do servizo de taxi para os seus desprazamentos. Haberá que empregar o taxi adaptado existente en Cambre ou os taxis convencionais do municipio, estes últimos sempre que resulte posible o seu emprego en virtude da discapacidade do beneficiario. Só se poderá recorrer aos taxis adaptados doutros municipios no caso de que non haxa dispoñibilidade en Cambre ou a persoa beneficiaria non poda empregar un taxi convencional. Para a concesión destas axudas dotarase de crédito nos correspondentes orzamentos anuais, na aplicación orzamentaria “ 231 22300 Programa transporte adaptado” ou a que a substitúa no seu caso. A cantidade máxima a percibir a través dos bonos por persoa beneficiaria será de 700,00 euros ao ano. Os bonos empregaranse para: - Xestións administrativas (traslados a bancos, xestorías, concello, Seguridade Social, Facenda, Axencia Tributaria,…). - Visitas médicas. - Actividades culturais, deportivas, educativas e de lecer. - Outras a valorar polos servizos sociais comunitarios municipais. Unha vez tramitadas as solicitudes de concesión de axudas de bono taxi, se resultase que a contía global a conceder fora superior ao crédito co que se dota a convocatoria, procederase ao prorrateo da contía global entre as persoas beneficiarias. Na convocatoria para cada exercicio poderá verse modificado o importe máximo e o criterio de reparto.1. Poderán solicitar a subvención as persoas con discapacidade e mobilidade reducida que reúnan os seguintes requisitos: - Estar empadroado no municipio de Cambre cunha antigüidade dun ano, anterior á presentación da solicitude e permanecer de alta no padrón de habitantes municipal mentres se perciba a axuda. - Ser maior de 3 anos. - Ter recoñecida a condición legal de discapacidade en grao igual ou superior ao 33% e o baremo de mobilidade que impida empregar os transportes públicos colectivos, e así se acredite no certificado oficial do grao de discapacidade, emitido polo Equipo de Valoración e Orientación (EVO), dependente da Xunta de Galicia. - Non ser propietario/a, calquera membro da unidade de convivencia, de vehículo propio adaptado e no caso de telo poderán solicitar esta axuda para aqueles períodos, nos que, por causas sobrevidas debidamente xustificadas, non poidan utilizalo ou calquera outro impedimento. - Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitados para a obtención de subvencións públicas. - Non ter recoñecido este beneficio por convenio colectivo, contrato laboral ou calquera outro título acreditativo deste beneficio, ou non ter dereito a este servizo a través de MUFACE, ISFAS ou outra entidade. - Non poderá dispoñer cada membro da unidade de convivencia dunha renda per cápita anual superior ao 200% do Indicador Público de Renda de Efectos Múltiples (IPREM), vixente para cada ano. Excepcionalmente poderá incrementarse o límite de ingresos nun 20% adicional, logo do informe técnico do departamento de servizos sociais.2. Considérase unidade de convivencia a todas aquelas persoas que convivan nun mesmo domicilio, constando con tal carácter nun rexistro público.3. Considérase que existe unha unidade de convivencia independente, aínda que vivan no mesmo domicilio, no seguinte suposto: A constituída por persoas, con ou sen fillos, que se atopen en proceso de nulidade, separación ou divorcio legal, ou cesamento acreditado de relación análoga á conxugal.4. Para os efectos desta convocatoria, para a determinación da renda per cápita anual terase en conta a suma da base impoñible xeral máis a base impoñible do aforro, declaradas ou declarables no imposto sobre a renda das persoas físicas do último exercicio cerrado, e as rendas exentas de tributación (pensións non contributivas ou outras) ou pensións devengadas no estranxeiro, e correspondentes a cada un dos membros computables da unidade de convivencia; todo isto dividido polo número de membros que a integran. Nos supostos de non estar obrigado a efectuar declaración da renda, teranse en conta a suma dos rendementos netos do traballo, rendementos netos do capital mobiliario, ganancias patrimoniais netas.1. As axudas serán solicitadas polas persoas beneficiarias ou por quen ostente a súa representación, nos supostos de menores de idade ou persoas con declaración de incapacidade legal.2. As solicitudes poderán presentarse en calquera das oficinas de rexistro municipal (rexistro xeral da casa do concello e rexistros auxiliares da Barcala e O Temple), de xeito telemático a través da sede electrónica do Concello de Cambre (sede. cambre. es), ou en calquera outro rexistro dos establecidos no artigo 16.4 da Lei 39/2015, do 1 de outubro, do procedemento administrativo común, no modelo normalizado (Anexo I), que se poderá atopar na propia sede, acompañado da seguinte documentación: 2.1 Fotocopia do libro de familia. Certificación ou copia compulsada de inscrición de matrimonio, parella de feito, unión non matrimonial ou calquera outro tipo de unidade de convivencia debidamente rexistrada.2.2 Fotocopia do DNI ou no seu defecto do NIE da persoa solicitante ou do representante legal, de ser o caso. E documentación acreditativa da patria potestade ou representación legal do menor (libro de familia ou resolución xudicial). 2.3 Fotocopia do certificado oficial do grao de discapacidade do solicitante, expedido polo Equipo de Valoración e Orientación (EVO), no que conste o grao de discapacidade e que ten dificultades para a utilización do transporte público colectivo ou en su defecto Tarxeta acreditativa do grado de discapacidade.2.4 Documentación acreditativa de ser persoa beneficiaria, no seu caso, do servizo galego autonómico de apoio á mobilidade 065.2.5 Declaración xurada conforme aínda sendo persoa beneficiaria do 065 e cumprindo coas normas para acceder ao mesmo, non lle prestan o servizo.2.6 Anexo II de declaración responsable da persoa beneficiaria, na que se faga constar: - Que a persoa solicitante non se atopa incurso en ningunha das causas de prohibición para a obtención de subvencións públicas. - Non ser titular de vehículo propio adaptado para a conducción, nos termos reflectidos na base terceira da convocatoria. - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Que os documentos referidos nos apartados 2.1, 2.2, 2.3 e 2.4, obran en poder do órgano xestor, por telos presentado para a obtención da axuda económica na convocatoria de bono taxi para persoas con discapacidade e mobilidade reducida nas convocatorias correspondentes ao exercicio do 2017 e seguintes, e que os mesmos non sufriron variacións dende a data de presentación ante o concello. - Aceptar as actuacións de comprobación que acorde o equipo técnico dos servizos sociais comunitarios municipais.2.7 Autorización, asinada por todos os membros da unidade de convivencia computables, para que o Concello de Cambre poida solicitarlle datos tributarios á axencia tributaria relativos ao seu nivel de renda, segundo Anexo III. A presentación da solicitude de concesión de subvención pola persoa interesada levará consigo a autorización ao órgano xestor para recabar as certificacións que deban emitir a AEAT, a Tesourería xeral da Seguridade Social e a Xunta de Galicia. A persoa solicitante poderá denegar expresamente o consentimento, debendo presentar entón os certificados de cumprimento de obrigas.2.8 No suposto de que a persoa solicitante ou algún dos membros da unidade de convivencia non estean obrigados a presentar a declaración anual do IRPF, a xustificación de ingresos efectuarase mediante: - Certificados ou cartas de actualización das pensións emitidas polo Instituto da Seguridade Social ou outros organismos competentes, indicando a contía mensual que perciban os membros da unidade de convivencia que sexan pensionistas ao longo do exercicio do ano en curso, de ser o caso. - Fotocopia compulsada das 2 últimas nóminas dos membros da unidade de convivencia que estean traballando, de ser o caso. - Certificado do SEPE, no que se reflicte a contía das percepcións económicas que perciban os membros da unidade de convivencia que se atopen en situación de desemprego, de ser o caso. - Certificado acreditativo de desempeñar actividade formativa (incluído cursos de formación), dos maiores de 18 anos, de ser o caso.2.9 No caso de que a persoa solicitante ou calquera outro membro da súa unidade de convivencia perciba rendas exentas de tributación (pensións non contributivas ou outras) ou pensións devengadas no estranxeiro, deberá aportar certificado das mesmas emitido pola entidade pagadora. Se a persoa solicitante resultou beneficiaria da axuda económica na convocatoria de 2017 e/ou posteriores, non será preciso que achegue a documentación que se sinala nos apartados 2.1, 2.2, 2.3 e 2.4, sempre e cando non sufrira variación ningunha dende a data da súa presentación, en virtude do disposto no artigo 23.3 da Lei 38/2003, de 17 de novembro, xeral de subvencións, e no artigo 20.3 da lei 9/2007, de 13 de xuño, de subvencións de Galicia, por obrar xa en poder do órgano xestor, cos límites establecidos nos anteditos artigos. QUINTA.- CONVOCATORIA Unha vez publicadas as Bases, o alcalde ou concelleiro/a delegado/a competente, acordará a convocatoria das axudas económicas de bono taxi para persoas con diversidade funcional gravemente afectadas na súa mobilidade, a partir do exercicio seguinte á entrada en vigor destas bases. De dita convocatoria se dará traslado a Base de Datos Nacional de Subvencións (BDNS) para a súa publicación no Boletín Oficial da Provincia, tal e como dispón o artigo 20 da lei xeral de subvencións. O prazo de presentación de solicitudes será a que sinale a propia convocatoria de cada ano. O departamento de Servizos Sociais revisará os expedientes das solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle á persoa solicitante para que no prazo improrrogable de dez días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude, previa resolución que deberá ser dictada nos termos previstos no artigo 68 da Lei 39/2015. Sen prexuízo do anterior, en calquera momento ao longo do procedemento poderá instarse á persoa interesada para que cumprimente calquera outro requisito ou trámite que se considere necesario aclarar. O prazo para a súa emisión será de 10 días salvo que, atendendo ás características do documento solicitado ou do propio procedemento, se solicite a súa emisión nun prazo menor ou maior, sen que este último caso poida exceder de un mes.1.- Xunto coa documentación presentada en modelo oficial, incorporarase de oficio o volante de empadroamento.2.- Unha vez recabada toda a documentación esixida, o equipo técnico municipal de servizos sociais, emitirá un informe proposta acerca do cumprimento ou non polas persoas solicitantes, dos requisitos esixidos na base terceira da presente convocatoria. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes.3.- Con base na proposta formulada, as axudas serán concedidas ou denegadas por resolución da Alcaldía ou concellería delegada, no seu caso.4.- O prazo máximo para resolver e notificar a resolución do procedemento non poderá exceder de 3 meses contados dende a finalización do prazo de presentación de solicitudes, unha vez completado o expediente.5.- Unha vez vencido o prazo máximo sen ter sido notificada a resolución ás persoas interesadas, entenderase desestimada por silencio administrativo a solicitude da axuda.6.- A resolución concedida do procedemento notificarase ás persoas interesadas, de xeito individualizado, e porá fin á vía administrativa.7.- Unha vez recibida a resolución de concesión de axuda, terán que pasar persoalmente a recoller os bonotaxi polas dependencias de servizos sociais comunitarios municipais do Concello de Cambre, sito na Barcala (Cambre). Os bono taxis emitiranse en soporte papel. O seu uso é persoal e intransferible. Expediranse nas oficinas de servizos sociais do Concello de Cambre, onde se entregarán ás persoas beneficiarias, estando estas obrigadas a cumprir as normas establecidas para esta axuda. As persoas beneficiarias deberán empregar os bonos para a finalidade con que foron concibidos, polo que deben cumprir de forma correcta coas normas establecidas, así como a do seu uso. As persoas beneficiarias entregarán os bono taxis por viaxe, debidamente cubertos, ao taxista como contraprestación do transporte, puidendo empregarse todos os bonos que sexan precisos por servizo. Presentarase o DNI ou NIE da persoa beneficiaria no momento de facer o pago do servizo a través dos bono taxis. Os bono taxis expediranse por importe de 0,50 euros, 1,00 euro, 5,00 euros, 10,00 euros e 15,00 euros. A persoa beneficiaria achegará a moeda fraccionada correspondente por importe inferior a 0,50 euros. En ningún caso o taxista poderá devolver en metálico o resto entre o custe do servizo e os bonos aportados, nin poderá tampouco recoller bonos por valor superior ao mesmo. Os bonotaxis terán validez anual, e só poderán empregarse ata o 17 de decembro de cada ano en curso. Se o 17 é inhábil a data límite será o primeiro día hábil posterior. As persoas beneficiarias que por calquera circunstancia durante o ano en curso non poidan facer uso da totalidade dos bonotaxis concedidos, terán que devolvelos ao departamento de servizos sociais a través do Rexistro de entrada. Poderán empregarse os bono taxis para servizos dentro da Comunidade Autónoma de Galicia. Os bonotaxis deberán conter: - Valor do bono. - Número de bono. - DNI ou NIE da persoa beneficiaria. - Nome e apelidos da persoa beneficiaria. - Sinatura da persoa beneficiaria. - Núm. licenza taxi. - Data de expedición do bono. - Importe traxecto realizado. - Traxecto realizado. - Motivo. Cando a utilización desta prestación non se axuste á normativa establecida nestas bases dará lugar á perda do dereito de desfrutar desta axuda. Os bonos empregaranse para o tipo de servizos recollidos na cláusula segunda destas bases. No momento en que o taxista facture ao concello os servizos prestados, haberá de presentar adxunto á factura os bonos empregados, agrupados por cada traxecto, e polo menos no primeiro deles constarán cubertos todos os datos indicados anteriormente. As axudas do bonotaxi son persoais e intransferibles, debendo utilizalos para a finalidade para a que foi concedida. Unha vez finalizado o período de validez dos bonos e ata o 23 de decembro de cada exercicio (ou o seguinte hábil no caso de ser festivo ou sábado), a matriz xunto con bonos sobrantes, no seu caso, deberán ser devoltos aos servizos sociais comunitarios do concello para os efectos de control do uso dado a estes. A falsidade dos documentos presentados para a concesión da axuda ou as irregularidades do uso dos bono taxis entregados, dará lugar ao reintegro do importe dos bono taxis empregados e á devolución dos pendentes de uso, así como á reclamación dos xuros de constrinximento correspondentes a computar dende o momento en que teñan lugar os respectivos pagos, sen prexuízo de quedar excluídos en futuras convocatorias. Os datos persoais que deban facilitar os solicitantes, o serán para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión, sendo responsable do tratamento dos datos o departamento de servizos sociais. Para os efectos da Lei orgánica 3/2018 do 5 de decembro, de protección de datos persoais e garantía dos dereitos dixitais, o solicitante ou representante legal, así como calquera outra persoa ou persoas que acheguen datos persoais á solicitude, autorizan de xeito voluntario, específica, informada e inequívoca ao Concello de Cambre, a través da Concellería da Área de Servizos sociais, a incorporar os datos persoais recollidos a un ficheiro automatizado responsabilidade desta área, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, garantindo o responsable do tratamento de datos, así como todas as persoas que interveñan en calquera fase do tratamento, o deber de confidencialidade ao que se refire o artigo 5.1. f) do Regulamento (UE) 2016/679. Esta obriga é complementaria dos deberes de secreto profesional de conformidade coa súa normativa aplicable. En cumprimento do disposto no artigo 20 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Cambre, 26 de febreiro de 2021 A concelleira delegada da Área de Benestar Social P. D. (R. A. núm.1323/2019, do 1 de xullo) Lúa Sanguiñedo Álvarez D./Dª _______________________________________________________, como (persoa solicitante ou representante legal) DECLARA: Que todos e cada un dos datos consignados na presente solicitude son certos e comprobables documentalmente, quedando enterado/a de que o ocultamento ou falsidade deles dará lugar á esixencia das responsabilidades que diso puideran derivarse, así como da obriga de comunicar ao CONCELLO DE CAMBRE, calquera variación dos datos declarados ou acreditados que puideran producirse no sucesivo. Que de conformidade co establecido na normativa reguladora das subvencións públicas, DECLARA non estar incurso en ningunha causa de prohibición para ser considerado beneficiario de subvencións e atoparse ao corrente no cumprimento de obrigas tributarias e coa Seguridade Social, así como no cumprimento de obrigas por reintegro de subvencións. Cambre, a ______de________________ de 20___. Asdo: A presentación da solicitude conleva a autorización ao órgano xestor para recabar as certificacións de que o solicitante está ao corrente das súas obrigas coa AEAT, a Tesourería Xeral da Seguridade Social e a Xunta de Galicia, en aplicación do disposto no artigo 20.3 da Lei de Subvencións de Galicia.  Non autorizo (neste caso achegarase a documentación correspondente) NOTA INFORMATIVA: Os datos recollidos na presente solicitude facilitaranse de forma voluntaria; en caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, e o tratamento é responsabilidade da dirección do Concello de Cambre, Área de Benestar social, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 3/2018, do 5 de decembro, de protección de datos persoais e garantía dos dereitos dixitais. Existe a posibilidade de cesión dos datos a outras administracións, entidades ou organismos públicos ou privados, para o cumprimento de fins directamente relacionados coas funcións lexítimas destas entidades e do Concello de Cambre. SR. ALCALDE-PRESIDENTE DO EXCMO CONCELLO DE CAMBRE D./Dª. ……………………….…….……….……., con NIF núm. …….………. e domicilio na rúa……………………………….…. do municipio de Cambre, actuando no seu nome ou en representación legal de D./Dª…………………………………………………, con NIF núm. ……………… e domicilio na rúa………….…………………………., en calidade de titor, gardador de feito ou representante legal. - Atoparme ao corrente do cumprimento das miñas obrigas coa Axencia Tributaria estatal, Facenda da Xunta de Galicia, Facenda do concello de Cambre, e coa Seguridade Social. - Non estar incurso en ningunha das causas de prohibición para a obtención de subvencións públicas. - Estar obrigado a presentar Declaración anual do IRPF SI  NON  - Ser titular algún membro da unidade de convivencia de vehículo adaptado SI  NON  - Non ter recoñecido este beneficio por convenio colectivo, contrato laboral ou calquera outro a través de ISFAS, MUFACE,… - Que os documentos referidos na Base cuarta, apartados 2.1, 2.2, 2.3 e 2.4, obran en poder do órgano xestor, por telos presentado para a obtención da axuda económica na convocatoria de bonotaxi para persoas con discapacidade e mobilidade reducida para o exercicio do 2017 ou seguintes, e que os mesmos non sufriron variacións dende a data de presentación ante o concello, motivo polo cal me acollo ao meu dereito a non presentalos de novo ao amparo do disposto na Lei 38/2003, xeral de subvencións, e na lei 9/2007, de 13 de xuño, de subvencións de Galicia. - Aceptar as actuacións de comprobación que acorde o equipo técnico de servizos sociais do Concello de Cambre. - Empregar os bonos para servizos non cubertos polo 065 ou non concedidos. Cambre, a de de 20. Asdo.: A persoa solicitante ou representante legal As persoas abaixo asinantes, autorizamos ao Concello de Cambre para solicitar á AEAT a cesión da información por medios informáticos ou telemáticos, sobre o nivel de renda, para os efectos do outorgamento da axuda económica de bonotaxi para persoas con discapacidade e mobilidade reducida, cando a persoa que figura no apartado A da presente autorización poida resultar beneficiaria. B. DATOS DOUTROS MEMBROS DA FAMILIA DA PERSOA SOLICITANTE CUXOS INGRESOS SON COMPUTABLES PARA O RECOÑECEMENTO, SEGUIMENTO OU CONTROL DA AXUDA (Só maiores de 18 anos) Cambre, a de de 20. NOTA: A autorización concedida pola persoa asinante pode ser revogada en calquera momento mediante escrito dirixido ao Concello de Cambre. BONO TAXI Importe: 0,50€,1,00€, 5,00€, 10,00€,15,00€ Bono taxi núm.:______________/20. Data de expedición: ________________________________________ Nome e apelidos: __________________________________________ Núm. do DNI ou NIE: _______________________________________ Traxecto realizado: _________________________________________ Importe total do traxecto: ___________________________________ Motivo: ___________________________________________________ Núm. licenza taxi: __________________________________________ A persoa beneficiaria ou representante legal Sinatura No momento en que o taxista facture ao concello os servizos prestados, haberá de presentar adxunto á factura os bonos empregados, agrupados por cada traxecto e polo menos no primeiro deles constarán cubertos todos os datos indicados anteriormente.